ขับเคลื่อนการป้องกันและลดอุบัติเหตุทางถนน ให้แม่ฮ่องสอนเป็นเมืองเซฟตี้ ซิตี้ “แม่ฮ่องสอนเป็นเมืองปลอดภัย”
นายเชษฐา โมสิกรัตน์ ผู้ว่าราชการจังหวัดแม่ฮ่องสอน รณรงค์ลดอุบัติเหตุบริเวณทางข้าม จังหวัดแม่ฮ่องสอน ที่ถนนหมายเลข มส. 5016 สายบริบาลเมืองสุข อำเภอเมือง จังหวัดแม่ฮ่องสอน รณรงค์สร้างความปลอดภัยและปลูกจิตสำนึกการใช้รถใช้ถนนและบังคับใช้กฎหมาย ตามนโยบายของกระทรวงมหาดไทย โดยมีนายประเสริฐ์ จิตต์พลีชีพ รองผู้ว่าราชการจังหวัดแม่ฮ่องสอน พร้อมด้วยหัวหน้าส่วนราชการจังหวัด ร่วมกิจกรรมดังกล่าวรณงค์ให้ผู้ขับขี่มีจิตสำนึกและตระหนักถึงความสูญเสีย ที่อาจจะเกิดขึ้นจากการขับรถที่ไม่มีวินัยและไม่ปฏิบัติตามที่กฎหมายกำหนด อีกทั้งเพื่อเป็นการขับเคลื่อนการป้องกันและลดอุบัติเหตุทางถนนในพื้นที่จังหวัดแม่ฮ่องสอนเป็นเมืองเซฟตี้ ซิตี้ “แม่ฮ่องสอนเป็นเมืองปลอดภัย” จังหวัดแม่ฮ่องสอนจัดรณรงค์ระหว่างวันที่ 21-25 กุมภาพันธ์ 2565 พร้อมกันนี้ยังมีการปรับปรุงบริเวณทางข้ามให้มีความปลอดภัย อาทิ การตีเส้นชะลอความเร็วก่อนถึงทางข้าม การจัดทำเครื่องหมายจราจรบนพื้นผิวถนนให้มีความชัดเจน จัดทำป้ายเตือนและป้ายสัญลักษณ์ให้ผู้ขับขี่และผู้ข้ามถนนเห็นได้ชัดเจนขึ้นเพื่อความปลอดภัยของผู้ใช้รถใช้ถนนต่อไป